{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt Pravilnika o izmjeni Pravilnika o strukturi i sadržaju godišnjih financijskih izvještaja"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DENIS GAŠČIĆ","NACRT PRAVILNIKA O IZMJENI PRAVILNIKA O STRUKTURI I SADRŽAJU GODIŠNJIH FINANCIJSKIH IZVJEŠTAJA,\nČlanak 1.","Službena valuta u Republici Hrvatskoj do 31. prosinca 2022. godine bila je hrvatska kuna, koja je 1. siječnja 2023. zamijenjena eurom. Iz navedenog proizlazi da su se sva plaćanja u 2022. godini odvijala u hrvatskim kunama. Prema Pravilniku, \"podaci u bilanci, računu dobiti i gubitka, izvještaju o novčanim tokovima, izvještaju o promjenama kapitala i izvještaju o ostaloj sveobuhvatnoj dobiti iskazuju se za tekuću i prethodnu godinu\", što će reći da će se u godišnjem financijskom izvještaju za 2023. godinu trebati navesti i podaci za 2022., koja joj je prethodila. Budući da su ti podaci nastali u kunama, mislim kako bi trebalo definirati da se u prijelaznom razdoblju (predaja izvještaja za 2023.) treba naglasiti kako su podaci za prethodnu godinu (dakle, 2022.) preračunati iz kuna u euro prema fiksnom tečaju konverzije ili je potrebno iste navesti u obje valute (u kunama, kako je bilo u originalu, i, preračunato, u eurima).","Prihvaćen","Poštovani gospodine Gaščić, zahvaljujemo na ostavljenom komentaru. S obzrom da prihvaćamo Vaš komentar u svezi iskazivanja podataka za 2023. u službenoj valuti Republike Hrvatske koja je od 1. sijećnja 2023. euro te potrebi preračunavanja podataka iz 2022. iz kune u euro, izmijenili smo završnu odredbu Pravilnika o izmjeni Pravilnika o strukturi i sadržaju godišnjih financijskih izvještaja, na način da navedena izmjena stupa na snagu 1. sijećnja 2024. Stoga će se svi podaci u bilanci, računu dobiti i gubitka, izvještaju o novčanim tokovima, izvještaju o promjenama kapitala i izvještaju o ostaloj sveobuhvatnoj dobiti koji se iskazuju za tekuću i prethodnu godinu za 2024. i nadalje, iskazivati u valuti euro."]
[2,"MLADEN SKYPALA","NACRT PRAVILNIKA O IZMJENI PRAVILNIKA O STRUKTURI I SADRŽAJU GODIŠNJIH FINANCIJSKIH IZVJEŠTAJA,\nČlanak 1.","Bilo bi bolje koristiti termin \"u službenoj valuti (moneti) koja se koristi u izvještajnoj godini\" ili nešto tome slično kako se kod sljedeće promjene naziva valute tekst ne bi trebalo mijenjati","Prihvaćen","Poštovani gospodine Skypala, zahvaljujemo na ostavljenom komentaru. S obzirom da prihvaćamo Vaš komentar u svezi termina službene valute umjesto euro, izmijenjena je odredba Pravilnika o izmjeni Pravilnika o strukturi i sadržaju godišnjih financijskih izvještaja."]